**Ministru kabineta noteikumu projekta „Nodibinājuma “Akadēmiskās informācijas centrs” maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu „Nodibinājuma “Akadēmiskās informācijas centrs” maksas pakalpojumu cenrādis” (turpmāk – projekts) saskaņā ar:1. Ministru kabineta 2014.gada 3.novembra rīkojuma Nr.640 “Par koncepciju “Latvijas augstākās izglītības ārējās kvalitātes nodrošināšanas sistēmas pilnveide”” 1.punktu;
2. Augstskolu likuma (2014.gada 17.decembra likuma “Grozījumi Augstskolu likumā” redakcijā) 9.panta 1.1 daļu, 55.2panta 1.1 daļu, 55.3panta 1.1 daļu, 59.panta ceturto daļu;
3. Izglītības likuma (2014.gada 17.decembra likuma “Grozījumi Izglītības likumā” redakcijā) 11.1panta pirmo daļu;
4. Ministru prezidentes 2015.gada 13.janvāra rezolūciju Nr.12/2014-JUR-282, kas paredz, ka Izglītības un zinātnes ministrija līdz 2015.gada 1.jūnijam sagatavo un noteiktā kārtībā iesniedz Ministru kabinetā Izglītības likuma (2014.gada 17.decembra likuma “Grozījumi Izglītības likumā” redakcijā) 11.1panta pirmajā daļā minētā tiesību akta projektu, attiecīgi nodrošinot pārejas noteikumu 38.punktā Ministru kabinetam dotā uzdevuma izpildi;
5. Ministru prezidentes 2015.gada 20.janvāra rezolūciju Nr.12/2014-JUR-278, kas paredz, ka Izglītības un zinātnes ministrija līdz 2015.gada 1.jūnijam sagatavo un noteiktā kārtībā iesniedz Ministru kabinetā Augstskolu likuma (2014.gada 17.decembra likuma “Grozījumi Augstskolu likumā” redakcijā) 9.panta pirmajā un 1.1 daļā, 55.1panta trešajā daļā, 55.2panta 1.1 daļā, 55.3panta pirmajā daļā minēto tiesību aktu projektus, attiecīgi nodrošinot Ministru kabinetam dotā uzdevuma izpildi.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik augstskolu, koledžu, studiju virzienu akreditācijas un studiju programmu licencēšanas izmaksas nosaka Ministru kabineta 2013.gada 3.septembra noteikumi Nr.721 “Izglītības un zinātnes ministrijas maksas pakalpojumu cenrādis. Līdz ar projekta stāšanos spēkā Ministru kabineta 2013.gada 3.septembra noteikumi Nr.721 “Izglītības un zinātnes ministrijas maksas pakalpojumu cenrādis” zaudēs spēku. Grādu un profesionālo kvalifikāciju, kas Latvijā iegūtas pirms grādu un profesionālo kvalifikāciju piešķiršanas regulējuma spēkā stāšanās, pielīdzināšana līdz šim nebija maksas pakalpojums, taču Augstskolu likuma (2014.gada 17.decembra likuma “Grozījumi Augstskolu likumā” redakcijā) 59.panta ceturtā daļa paredz, ka minēto grādu un profesionālo kvalifikāciju pielīdzināšana ir maksas pakalpojums, savukārt Augstskolu likuma 85.panta ceturtā daļa paredz, ka ārvalstīs iegūtā akadēmiskā grāda vai izglītības dokumenta ekspertīze ir maksas pakalpojums.2014.gada 17.decembrī pieņemts likums “Grozījumi Augstskolu likumā”, kas stāsies spēkā 2015.gada 1.jūlijā un paredzēs, ka augstskolu un koledžu, kā arī studiju virzienu akreditāciju, studiju programmu licencēšanu un izglītības dokumentu pielīdzināšanu veic saskaņā ar nodibinājuma “Akadēmiskās informācijas centrs” (turpmāk – AIC) maksas pakalpojumu cenrādi.Lai 2015.gada 1.jūlijā AIC varētu organizēt augstskolu un koledžu, kā arī studiju virzienu akreditāciju, studiju programmu licencēšanu un izglītības dokumentu pielīdzināšanu par maksu, nepieciešams izstrādāt jaunus Ministru kabineta noteikumus, kuri regulēs AIC sniegto maksas pakalpojumu apmēru.Saskaņā ar Ministru kabineta noteikumu projektu par augstskolu, koledžu un studiju virzienu akreditāciju, lai novērtētu augstskolu vai koledžu, tiek izveidota un apstiprināta augstskolas vai koledžas novērtēšanas komisija, kuras sastāvā iekļauj septiņus ekspertus, no kuriem vismaz divi eksperti ir no ārvalstīm, un, lai novērtētu studiju virzienu tiek izveidota un apstiprināta studiju virziena novērtēšanas komisija, kuras sastāvā iekļauj piecus ekspertus, savukārt, lai novērtētu izmaiņas studiju virziena akreditācijas lapā un studiju virzienā, tiek apstiprināts viens eksperts.Augstākās izglītības padome un Studiju akreditācijas komisija pieņem lēmumu, izmantojot kā ar vienu no galvenajiem informācijas avotiem augstskolu, koledžu un studiju virzienu novērtēšanas komisiju kopīgos atzinumus.. Ņemot vērā, ka augstskolu un koledžu un to īstenoto studiju virzienu novērtēšanai ir nepieciešama informācija par augstskolu un koledžu, kā arī to īstenotajiem studiju virzieniem, ir nepieciešams šo informāciju apkopot, apstrādāt, uzturēt un aktualizēt atbilstošās datu bāzēs.Saskaņā ar Ministru kabineta noteikumu projektu par studiju programmu licencēšanu, lai novērtētu studiju programmu, tiek apstiprināti divi eksperti.Studiju programmu licencēšanas komisija pieņem lēmumu, par vienu no galvenajiem informācijas avotiem izmantojot ekspertu kopīgo atzinumu. Ņemot vērā to, ka studiju programmu novērtēšanai ir nepieciešama informācija par studiju programmām, ir nepieciešams šo informāciju apkopot, apstrādāt, uzturēt un aktualizēt atbilstošās datu bāzēs.Projekta mērķis ir ieviest AIC maksas pakalpojumu cenrādi par augstskolu un koledžu, to studiju virzienu un studiju programmu novērtēšanai nepieciešamo darbību nodrošināšanu, tai skaitā informācijas apkopošanu, iesniegto dokumentu datu apstrādi, atbilstošu datu bāzu uzturēšanu, to aktualizāciju un akreditācijai un licencēšanai nepieciešamo ekspertu darba samaksu, kā arī samaksu par izglītības dokumentu pielīdzināšanu, tai skaitā samaksu ekspertiem, darba organizāciju un dokumentu sagatavošanu.Akreditācijas vai licencēšanas gadījumā tiek organizēta ekspertu vizīte augstskolā vai koledžā. Atkarībā no augstskolas vai koledžas atrašanās vietas, kā arī, ja eksperts ir ārvalstnieks, ekspertiem tiek nodrošināts transports un naktsmītne. Vizītes laikā eksperti iepazīstas ar faktiskajiem apstākļiem augstskolā vai koledža, kā arī filiālēs, tiekas ar augstskolas vai koledžas vadību, studentiem, darba devējiem un absolventiem. Pēc vienošanās ar augstskolu vai koledžu ekspertam tiek apmaksāti vai nu viņa faktiskie izdevumi par transportu un naktsmītni, vai arī eksperts tiek nodrošināts ar nepieciešamo transportu vai naktsmītni. Izdevumi ekspertiem tiek apmaksāti atbilstoši izdevīgākajai braukšanas un viesnīcu cenai.Izdevumi ir aprēķināti atbilstoši pakalpojuma pašizmaksai un nodrošinot AIC pakalpojumu sniegšanas ilgtspēju. Izmaksas ir aprēķinātas saskaņā ar šādiem aprēķiniem:1.  ***Ārvalstīs iegūtā akadēmiskā grāda vai izglītības dokumenta ekspertīze:*** Viena ārvalstīs iegūtā akadēmiskā grāda vai izglītības dokumenta ekspertīze un izziņas sagatavošana: **41,00** *euro.*Izmaksas veido šādas pozīcijas:1.1. diplomatzīšanas ekspertu darba apmaksa **27,99** *euro*(8,43 *euro* /stundā \* 3,32 stundas (iepazīšanās ar dokumentiem, izvērtēšana, papildus informācijas meklēšana, izziņas sagatavošana)**;**1.2. papīrs, druka **0,48** *euro*;1.3. sekretāres – lietvedes darba apmaksa: **0,95** *euro*(5,57 *euro* /stundā \* 0,17 stundas (komunikācijas ar klientu, korespondences sagatavošana, dokumentu plūsmas pārvaldīšana);1.4. darba organizācija: **11,58** *euro* (40% no 27,99+0,95 jeb tiešajām ar diplomatzīšanas izziņas sagatavošanu saistītajām izmaksām). Darba organizācijas izdevumos ietilpst: ekspertu darba organizēšanai un ekspertu informēšanai nepieciešamo informatīvo materiālu sagatavošana, līdzdalība starptautiskajās organizācijās, saimnieciskie izdevumi informatīvās izziņas sagatavošanas organizēšanai (sakaru izdevumi (t.sk. pasta sūtījumi, telefons, fakss, internets), biroja telpas (t.sk. īre, apsaimniekošana, apkure), datoru un biroja tehnika utt.).***2. Grādu un profesionālo kvalifikāciju, kas Latvijā iegūtas pirms grādu un profesionālo kvalifikāciju piešķiršanas regulējuma spēkā stāšanās, pielīdzināšana.***Viena izglītības dokumenta pielīdzināšana un izziņas sagatavošana: **11,00** *euro.*Izmaksas veido šādas pozīcijas:2.1. diplomatzīšanas ekspertu darba apmaksa **6,74** *euro*(8,43 *euro* /stundā \* 0,80 stundas (iepazīšanās ar dokumentiem, izvērtēšana, papildus informācijas meklēšana, izziņas sagatavošana));2.2. papīrs, druka **0,39** *euro*;2.3. sekretāres – lietvedes darba apmaksa. **0,84** *euro***.** (5,57 *euro* /stundā \* 0,15 stundas (komunikācijas ar klientu, korespondences sagatavošana, dokumentu plūsmas pārvaldīšana);2.4. darba organizācija: **3,03** *euro* (40% no 6,74+0,84 jeb tiešajām ar diplomatzīšanas izziņas sagatavošanu saistītajām izmaksām) Darba organizācijas izdevumos ietilpst: ekspertu darba organizēšanai un ekspertu informēšanai nepieciešamo informatīvo materiālu sagatavošana, līdzdalība starptautiskajās organizācijās; saimnieciskie izdevumi informatīvās izziņas sagatavošanas organizēšanai (sakaru izdevumi (t.sk. pasta sūtījumi, telefons, fakss, internets), biroja telpas (t.sk. īre, apsaimniekošana, apkure), datoru un biroja tehnika utt.).***3. Augstskolas vai koledžas, vai studiju virziena akreditācija, izmaiņu studiju virzienā novērtēšana vai studiju programmas licencēšana.*** Augstskolu vai koledžu, vai studiju virziena akreditācijas, izmaiņu studiju virzienā novērtēšanas, kā arī studiju programmu licencēšanas izmaksas nosaka izdevumi, kas nepieciešami augstskolas un koledžas novērtēšanas un lēmuma pieņemšanas procesa kvalitatīvai organizācijai, kurai ir jābūt atbilstošai Ministru kabineta noteikumiem “Augstskolu, koledžu un studiju virzienu akreditācijas noteikumi” un Ministru kabineta noteikumiem “Studiju programmu licencēšanas noteikumi, kuri tiek izstrādāti un kuru projekts 2015.gada 23.aprīlī izsludināts Valsts sekretāru sanāksmē, ievērojot Eiropas asociācijas kvalitātes nodrošināšanai augstākajā izglītībā (turpmāk - ENQA) izstrādātajos standartos un vadlīnijās kvalitātes nodrošināšanai Eiropas Augstākās izglītības telpā izvirzītās prasības augstākās izglītības ārējās kvalitātes nodrošināšanas procesiem, kā arī akreditācijas aģentūru darbībai. Cenrādī ietverto izdevumu lielāko daļu veido ekspertu darba (sagatavošanās vizītei, vizīte un ziņojuma sagatavošana) apmaksa, to aprēķinot kā apmaksu par noteiktu darba stundu skaitu, un AIC administratīvie izdevumi. 3.1. Augstskolas vai koledžas akreditācijas izmaksas tiek aprēķinātas saskaņā ar šādu formulu:A = K\*C\*(E\*(Hg+8\*Ek)+Hv+Hs+He\*(E-2))+T3.2. Studiju virziena akreditācijas izmaksas (S) tiek aprēķinātas saskaņā ar šādu formulu: S = K\*C\*(E\*(Hg+8\*Ek)+Hv+Hs+He\*(E-2)+ E\*8\*Ek)+T3.3. Izmaiņu studiju virzienā novērtēšanas izmaksas (I) tiek aprēķinātas saskaņā ar šādu formulu: I = K\*C\*E\*(Hg + He)3.4. Studiju programmas licencēšanas izmaksas (L) tiek aprēķinātas saskaņā ar šādu formulu: L = K\*C\*E\*(Hg+He)+T*1. tabula.* Augstskolas, koledžas un studiju virziena akreditācijas, izmaiņu studiju virzienā novērtēšanas un studiju programmu licencēšanas izmaksas veidojošās pozīcijas

|  |  |  |  |
| --- | --- | --- | --- |
| *Nr.p.k.* | *Apzīmējums formulā* | *Vērtība* | *Skaidrojums* |
| 1. | Hg | 8 (augstskolu, koledžu un studiju virzienu akreditācijas gadījumā) 4 (izmaiņu studiju virzienā izvērtēšanai)8 (studiju programmas licencēšanas gadījumā)  | Augstskolas vai koledžas iesniegto dokumentu priekšizpēte saskaņā ar Latvijā noteikto normatīvo regulējumu un izstrādāto metodiku, kas ir būtisks priekšnoteikums, lai izvērtējums tiktu veikts atbilstoši Latvijā noteiktajai tiesiskajai kārtībai un tradīcijām un vizīte augstskolā vai koledžā noritētu, efektīvi un racionāli izmantojot laiku - ekspertu darbs (izteikts stundu skaitā) pirms vizītes augstskolā vai koledžā: 1. Augstskolas vai koledžas iesniegto dokumentu analīze atbilstoši AIC izstrādātajai metodikai.
2. Augstskolas vai koledžas iesniegto dokumentu analīze atbilstoši valsts augstākās izglītības normatīvajam regulējumam (Izglītības likums, Augstskolu likums, Ministru kabineta noteikumi).
3. Augstskolas vai koledžas novērtēšanas komisijas un AIC sadarbībā veikta vizītes norises plānojuma izstrāde un saskaņošana.
 |
| 2. | Ek  | Augstskolas vai koledžas akreditācija: minimāli 1Augstskolas vai koledžas akreditācija: maksimāli 1,9Studiju virzienu akreditācija: minimāli 1Studiju virzienu akreditācija: maksimāli 3 | Koeficients, kas ierēķina ekspertu darba laiku, atkarībā no darba apjoma. Augstskolas vai koledžas akreditācijas gadījumā šis koeficients piemērots tikai ekspertu darba laikam pirms vizītes klātienē, bet studiju virzienu akreditācijas gadījumā koeficients piemērots gan ekspertu darba laikam pirms vizītes klātienē, gan arī vizītes norises laikam.Augstskolas vai koledžas iesniegto dokumentu, AIC savākto materiālu un citas informācijas izpēte, analīze un izvērtējums saskaņā ar augstākās izglītības iestāžu kvalitātes izvērtēšanas standartiem, SVID (stipro, vājo pušu, iespēju un draudu) analīze, priekšziņojuma, t.i., sākotnējā atzinuma izstrāde pirms ekspertu vizītes klātienē. Augstskolas vai koledžas akreditācijas gadījumā, izmaksas ietekmējošais apstāklis ir tas, ka augstskolas un koledžas ir dažāda lieluma, to darbība, struktūra un citi rādītāji ir atšķirīgi un atbilstoši tam atšķiras darba apjoms, kas jāvelta augstskolas vai koledžas datu analīzei, tādēļ ekspertu darba laikam ir jāpiemēro koeficients (Ek); rezultātā minimālais stundu skaits būs 8, maksimālais – 15,2:

|  |  |
| --- | --- |
| Ek augstskolas vai koledžas akreditācijas gadījumā | Studējošo skaits augstskolā vai koledžā |
| 1 | 1-2000 |
| 1,3 | 2001-5000 |
| 1,6 | 5001-10000 |
| 1,9 | >10000 |

Arī studiju virzienu akreditācijas gadījumā novērtēšanas komisijas ekspertu darba apjoms ir mainīgs un atkarīgs no studiju virzienam atbilstošo studiju programmu skaita. Tādēļ Ek koeficienta vērtība ir atšķirīga; rezultātā minimālais stundu skaits, ko eksperts pavadīs, gatavojoties vizītei klātienē, būs 8, maksimālais - 24:

|  |  |
| --- | --- |
| Ek studiju virziena akreditācijas gadījumā | Studiju programmu skaits studiju virzienā |
| 1,00 | 1 |
| 1,19 | 2 |
| 1,34 | 3 |
| 1,46 | 4 |
| 1,57 | 5 |
| 1,66 | 6 |
| 1,75 | 7 |
| 1,84 | 8 |
| 1,92 | 9 |
| 1,99 | 10 |
| 2,05 | 11 |
| 2,12 | 12 |
| 2,18 | 13 |
| 2,23 | 14 |
| 2,28 | 15 |
| 2,33 | 16 |
| 2,38 | 17 |
| 2,43 | 18 |
| 2,47 | 19 |
| 2,51 | 20 |
| 2,55 | 21 |
| 2,59 | 22 |
| 2,63 | 23 |
| 2,67 | 24 |
| 2,71 | 25 |
| 2,75 | 26 |
| 2,80 | 27 |
| 2,83 | 28 |
| 2,87 | 29 |
| 3,00 | 30 |

Līdz ar to minimālais stundu skaits, ko eksperti veltīs studiju virzienu akreditācijas vizītes norisei, būs 8, bet maksimālais – 24. |
| 3. | He, Hv, Hs | He = 24 (augstskolas vai koledžas akreditācijas gadījumā)Hv = 32 (augstskolas vai koledžas akreditācijas gadījumā)Hs = 32 (augstskolas vai koledžas akreditācijas gadījumā)He = 8 (studiju virziena akreditācijas gadījumā)Hv = 16 (studiju virziena akreditācijas gadījumā)Hs = 16 (studiju virziena akreditācijas gadījumā)He = 8 (izmaiņu studiju virzienā izvērtēšanas gadījumā)He = 12 (studiju programmas licencēšanas gadījumā)  | Novērtēšanas komisijas ikviena eksperta darbs (He), kas saistīts ar vizīti augstskolā vai koledžā ilgst 3 dienas augstskolas vai koledžas akreditācijas gadījumā un 2-4 dienas studiju virziena novērtēšanas gadījumā. Vizītei ir trīs etapi: ievads (4 stundas - novērtēšanas komisijas ekspertu grupas un akreditācijas aģentūras iesaistīto amatpersonu sanāksme par veikto dokumentu analīzē balstīto priekšizpēti un sākotnējo novērtējumu), vizītes norise (16 stundas augstskolas vai koledžas akreditācijas gadījumā un 8-24 stundas studiju virziena novērtēšanas gadījumā) – tikšanās ar augstskolas vai koledžas un tās galveno struktūrvienību vadību, kvalitātes vadības struktūrvienības vadītājiem, studējošo un akadēmiskā personāla pārstāvjiem, sadarbības partneriem, absolventiem, iepazīšanās ar materiāli tehnisko bāzi, studiju mācību un sadzīves apstākļiem, bibliotēku) un noslēgums (4 stundas), kuru laikā notiek noslēguma ziņojuma projekta izstrāde, tajā skaitā vērtējumu noteikšana un pamatošana, ieteikumu un rekomendāciju izstrāde. Līdzīgs vizītes augstskolas vai koledžas plānojums ir arī, vērtējot izmaiņas studiju virzienā vai studiju programmas licencēšanas gadījumā. Augstskolas vai koledžas novērtēšanas komisijas vadītājam darbā (Hv), kas saistīts ar vizīti augstskolā vai koledžā vai studiju virziena akreditācijas gadījumā ir papildus pienākumi un atbildība: novērtēšanas komisijas darba un tikšanās sarunu gaitas vadīšana, novērtējuma ziņojuma sagatavošanas vadība, ekspertu grupas viedokļu apmaiņas un diskusiju koordinēšana, komunikācijas ar augstskolu vai koledžu par ekspertu atziņām vizītes norises laikā. Ir jāņem vērā, ka augstskolas vai koledžas novērtēšanas komisijas vadītājam ir jābūt augsti kvalificētam un ar pieredzi augstskolas vai koledžas akreditācijā, tādēļ apmaksas līmenim ir jābūt līdzvērtīgam un konkurētspējīgam salīdzinot ar citām Eiropas augstākās izglītības kvalitātes nodrošināšanas reģistrā (turpmāk – EQAR) iekļautām akreditācijas aģentūrām. Augstskolas vai koledžas, vai studiju virziena novērtēšanas komisijas sekretāram darbā (Hs), kas saistīts ar vizīti augstskolā vai koledžā vai studiju virziena akreditācijas gadījumā ir papildus pienākumi un atbildība: protokolēt, dokumentēt un apkopot vizītes norises gaitā konstatētos faktus, viedokļus, formulēt augstskolas vai koledžas, vai studiju virziena novērtēšanas komisijas atziņas kopējā ziņojumā, veikt tehnisko darbu ziņojuma teksta saskaņošanā un virzīšanā, tādēļ komisijas sekretāram ir jāparedz lielāks darba stundu skaits. Izmaiņu studiju virzienā novērtēšanai eksperts iepazīstas dodas vizītē uz augstskolu vai koledžu (ja tāda ir nepieciešama), veic augstskolas vai koledžas iesniegumā un iesniegtajos materiālos atspoguļoto ziņu izvērtējumu ar mērķi izdarīt secinājumu par izmaiņu pieļaujamību un to potenciālo ietekmi uz studiju programmas kvalitāti, studiju rezultātu sasniegšanas iespējamību, atbilstību normatīvajos aktos noteiktajām prasībām studiju programmu īstenošanai un sagatavo atzinumu Studiju akreditācijas komisijai, izsakot argumentētu viedokli par augstskolas vai koledžas iesniegumā minēto izmaiņu pieļaujamību. |
|  | C | 49,44 *euro* | Eksperta vienas stundas darba samaksa pirms nodokļu nomaksas. |
| 5. | E | 7 augstskolas vai koledžas akreditācijas gadījumā5 studiju virziena akreditācijas gadījumā1 izmaiņu studiju virzienā novērtēšanai 2 studiju programmas licencēšanas gadījumā | Ekspertu skaits, kas piedalās studiju virziena novērtēšanā. Ministru kabineta noteikumu projektā “Augstskolu, koledžu un studiju virzienu akreditācijas noteikumi” noteikts, ka augstskolas vai koledžas novērtēšanu veic komisija 7 ekspertu sastāvā, savukārt studiju virzienu novērtēšanu veic novērtēšanas komisija 5 ekspertu sastāvā, savukārt izmaiņas studiju virzienā izvērtē 1 eksperts. Studiju programmas novērtējumu licencēšanai veic 2 eksperti. |
| 6. | K | 1,3 | Koeficients augstskolas vai koledžas un studiju virziena akreditācijas procesa administratīvā darba nodrošināšanai.Akreditācijas aģentūras kapacitātei ir jāsasniedz tāds līmenis, lai tā iekļautos EQAR, ENQA, Starptautiskajā kvalitātes nodrošināšanas aģentūru tīklā (INQAHEE) u.c. starptautiskajos augstākās izglītības tīklojumos. AIC iekļaušanās starptautiskajā akreditācijas aģentūru organizācijās ir būtisks priekšnoteikums Latvijas augstākās izglītības diplomu starptautiskai atzīšanai.Informācijas apjoms, kas ir jāapstrādā un jāsagatavo ikvienam akreditācijas vai licencēšanas gadījumam, ir mainīgs un atkarīgs no studiju programmu skaita studiju virzienā vai studējošo skaita augstskolā vai koledžā. Ir jāņem vērā ienākumu no akreditācijas vai licencēšanas neregularitāte, savukārt akreditācijas aģentūras darba kvalitāte ir jāuztur nemainīgi augsta. AIC kā akreditācijas aģentūrai ir jāstiprina sava darba kvalitāte un ilgtspēja, lai tās sniegtie pakalpojumi Latvijas augstākās izglītības sistēmai kopumā un ikvienai augstskolai vai koledžai dotu maksimālu ieguvumu, sniedzot augstas raudzes ekspertīzi augstskolas vai koledžas, vai studiju virziena attīstībai, kā arī pastāvīgu analītisku, konsultatīvu darbu augstākās izglītības kvalitātes paaugstināšanai. Augstskolas un koledžas saņems pilnvērtīgas konsultācijas un pamācības par ārējās un iekšējās kvalitātes jautājumiem, piedaloties AIC organizētajos semināros un apmācībās.Tieši augstskolas vai koledžas ir galvenie ieguvēji no kvalitatīvas akreditācijas aģentūras darbības, līdz ar to tām jābūt visvairāk ieinteresētām kvalitatīvos akreditācija aģentūras pakalpojumos, jo saņem individuāli katram izvērtējamam gadījumam veiktu ekspertīzi, ko var īstenot tikai tāda institūcija, kura ir neatkarīga un profesionāla.  |
| 7. | T | 190 *euro* | Ekspertu ziņojumu tulkošanas izmaksas no angļu uz latviešu valodu vai otrādi.Tulkošana nepieciešama, lai ekspertu ziņojumu saturu veiksmīgāk un precīzāk varētu nodot esošajiem un potenciālajiem studentiem gan Latvijā, gan ārvalstīs, kā arī sabiedrībai kopumā. Ziņojuma teksta pieejamība abās valodās atvieglos arī licencēšanas, akreditācijas komisiju, kā arī Augstākās izglītības padomes darbu.  |

Pievienotās vērtības nodokļa likuma 3.panta astotā daļa nosaka, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Ņemot vērā to, ka Akadēmiskās informācijas centram saskaņā ar Valsts pārvaldes iekārtas likuma 40.panta otrajā daļā un Izglītības likuma 21.panta trešajā daļā noteikto ir deleģēts valsts pārvaldes uzdevums, tad Akadēmiskās informācijas centrs nav pievienotās vērtības nodokļu maksātājs un par tā sniegtajiem pakalpojumiem nav maksājams pievienotās vērtības nodoklis. |
| 3. | Projekta izstrādē iesaistītās institūcijas | Projekts izstrādāts sadarbībā ar AIC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz augstskolām un koledžām. Sakarā ar to, ka augstskolas un koledžas īsteno studiju programmas, kurās studē studējošie, noteikumu projekts attiecas arī uz visu augstskolu un koledžu studējošajiem. Tāpat projekts attiecas uz personām, kas iesniegs iesniegumus grādu un profesionālo kvalifikāciju, kā arī izglītības dokumentu pielīdzināšanai, un AIC. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums maina tiesības un pienākumus, kā arī veicamās darbības. Projekts paredz, ka personām, kas vēlas pielīdzināt grādus vai profesionālās kvalifikācijas, kas iegūti pirms grādu un profesionālo kvalifikāciju piešķiršanas regulējuma spēkā stāšanās, veikt ārvalstīs izsniegto izglītības dokumentu, kā arī ārvalstīs iegūto akadēmiskos grādus apliecinošu dokumentu ekspertīzi, tie turpmāk būs maksas pakalpojums. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
|  **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta 2006.gada 12.decembra noteikumi Nr.994 “Kārtība, kādā augstskolas un koledžas tiek finansētas no valsts budžeta līdzekļiem” nosaka kārtību, kādā augstskolas un koledžas tiek finansētas no valsts budžeta līdzekļiem. Minētie noteikumi attiecas uz visām augstskolām un koledžām, kurām piešķir finansējumu no valsts budžeta līdzekļiem, neatkarīgi no to dibinātāja. Kā arī minēto noteikumu 29.punkts paredz, ka augstskolas un koledžas finansē attiecīgajam gadam paredzēto valsts budžeta līdzekļu ietvaros.Jāņem vērā, ka ir ieplānotas iespējas augstākās izglītības iestādēm akreditāciju veikt arī paredzot līdzekļus ES fondu 2014.-2020.g. specifiskajā atbalsta mērķī (SAM) 8.2.4. “Nodrošināt atbalstu EQAR aģentūrai izvirzīto prasību izpildei”, kas tiks īstenota vienā atlases kārtā, kuru plānots uzsākt 2015.g. 4.ceturksnī. Saskaņā ar VSS izsludināto MK noteikumu projektu par SAM 824 īstenošanu (VSS-336) starp atbalstāmajām darbībām ir arī studiju virzienu pilotakreditāciju īstenošana, paredzot attiecināmās izmaksas šīs atbalstāmās darbības īstenošanai.Struktūrfondos paredzēts finansējums kopīgo studiju programmu veidošanai, kur augstskolām un koledžām piešķirs finansējumu akreditācijai, ja augstskolas vai koledžas aizvērs studiju programmas, izveidojot jaunu studiju programmu.Projekts tiks īstenots esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumi “Augstskolu, koledžu un studiju virzienu akreditācijas noteikumi” (projekts izsludināts Valsts sekretāru sanāksmē 2015.gada 23.aprīlī, VSS-361 (prot.Nr.16; 10.§)) un Ministru kabineta noteikumi ”Studiju programmu licencēšanas noteikumi” (projekts izsludināts Valsts sekretāru sanāksmē 2015.gada 23.aprīlī, VSS-359 (prot.Nr.16; 9.§)).  |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Augstākās izglītības padome, Rektoru padome, Latvijas Darba devēju konfederācija un Latvijas Studentu apvienība sniedza atzinumu par projektu. |
| 2. | Sabiedrības līdzdalība projekta izstrādē | Projekts izstrādāts sadarbībā ar AIC. Projekta izstrādes gaita un atsevišķi satura jautājumi tika apspriesti Latvijas augstākās izglītības iestāžu pārstāvju sanāksmē Izglītības un zinātnes ministrijā 2015.gada 29.aprīlī, kurā piedalījās gan valsts dibināto, gan privāto augstskolu un koledžu pārstāvji. |
| 3. | Sabiedrības līdzdalības rezultāti | Augstākās izglītības padomes, Rektoru padomes un Latvijas Studentu apvienības iebildumi un priekšlikumi iestrādāti projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas un koledžas, personas, kas iesniegs iesniegumu izglītības dokumenta pielīdzināšanai un AIC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas V sadaļa - noteikumu projekts šīs jomas neskar*.

Izglītības un zinātnes ministre Mārīte Seile

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Līga Lejiņa

02.07.2015.

3438

L.Upīte, 67047816

Linda.Upite@izm.gov.lv

I.Stūre, 67047899

Inese.Sture@izm.gov.lv